מענה לשאלות הבהרה – מכרז 14/09 מרכז תכנית "עיר ללא אלימות" 

	
	סעיף
	שאלה
	תשובה

	1
	
	האם חברה רשאית להגיש הצעה במסגרת המכרז שבנדון ?
	חיובי, חברה רשאית להגיש הצעה. אולם ונותן השירות הוא זה שייתן את השירות בפועל ולכן במקרה כזה, ציון האיכות של המציע יבחן על פי נתוני האיכות של נותן השירות מטעם החברה המציעה ולא של החברה עצמה.

	2
	
	מול אילו ערים מיועד לעבוד מרכז התכנית ?

	מרכז התכנית מרכז את כלל העבודה במסגרת התכנית לרבות עבודה מול הרשויות המקומיות - חדשות וקיימות.

	3
	
	האם מרכז התכנית יקבל משרד או שירותי מזכירות אחרים במטה התכנית או במשרדי המשרד לביטחון הפנים ?
	כעקרון מרכז התכנית אחראי עצמאית למתן כל שירותי המשרד הנדרשים לו. עם זאת, מטעמי יעילות, יתכן שיתאפשר למרכז התכנית להשתלב במשרדים בה תפעל החברה שתיתן את שירותי הקישור והתיאום לביצוע התכנית, לרבות קיום דיונים במשרדים אלה.

	4
	
	האם טווח המחירים המפורט במסמכי המכרז כולל מע"מ ?
	שלילי. על הסכומים הנקובים במכרז יש להוסיף מע"מ כדין.


	5
	
	האם ניתן לגבש צוות שימלא את הפונקציה המתבקשת במכרז ?
	לא. המכרז הוא למרכז תכנית בודד. בעתיד הקרוב בכוונת המשרד לצאת למכרז לקבלת שירותי עזר להפעלת התכנית (רכזי אזור, רכז מיעוטים, רכז עולים, רכז חינוך, רכז פיתוח ועוד). תפקיד מרכז התכנית יהיה, בין היתר, להפעילם.

	6
	
	האם צריך להגיש עותק חתום בראשי תיבות של ההסכם ?
	לא. ואולם, ההסכם שמגיש ההצעה מתחייב לחתום עליו הינו בנוסח שצורף לבקשה לקבלת הצעות, בשינויים המחויבים.

	7
	18(ח) 
	כיצד יש להשיב לסעיף זה ?

	באם מתקיים מרשם ו/או נדרשים רישיונות – יש לצרפם. באם אין מרשמים או רישיונות נדרשים – ניתן להתעלם. 

	8
	21(ב)
	אילו אסמכתאות נדרשות ?
	במקום בו קיימת תעודה, יש לצרפה. בתכנים אחרים, יש לפרט את הניסיון הקיים ולצרף אסמכתאות להוכחת הניסיון הנטען. 

	9
	18(ז)
	אם חברה מגישה הצעה, של מי צריכים להיות האישורים – שלה או של המועמד מטעמה למתן השירות בפועל ?
	אסמכתאות לעניין ניסיון ותוארים – יש להגיש אישורים של המועמד למתן השירות.

אישורים לפי חוק עסקאות גופים ציבוריים (אכיפת ניהול חשבונות ותשלום חובות מס) – יש להגיש אישורים מטעם מגיש ההצעה (ככל שמדובר בחברה – של החברה המציעה) .

	10
	הסכם - סע' 2
	לא מובן מהו נספח ב' ?
	במקום סע' (2), יבוא:
"המשרד מוסר בזה לזוכה את ביצוע השירותים והתפוקות כמפורט בבקשה לקבלת הצעות, נספח א' להסכם זה והזוכה מקבל בזאת על עצמו את מתן השירות האמור, כאמור בהצעתו, נספח ב' להסכם זה, הכל בהתאם להוראות הסכם זה.

בכל מקרה של סתירה בין הוראות נספח א' להוראות נספח ב', יחולו הוראות נספח א' אלא אם כן הורה המשרד אחרת בכתב.

הזוכה יודיע למשרד בכל מקרה בו תתגלה סתירה כאמור."

	11
	
	האם נדרש להגיש ערבות "מגיש הצעה" ?
	שלילי.  רק זוכה יחויב "בערבות ביצוע".

	12
	
	האם המכרז הינו למשרת "עובד מדינה" ?
	שלילי. מדובר במכרז למתן שירותים ותפוקות באופן עצמאי .

	13
	
	האם המחיר המוצע כולל נסיעות ושהייה באילת ?
	המשרד יישא בהוצאות הטיסה לאילת בכל מקרה בו מרכז התכנית יידרש להגיע לאילת במסגרת תפקידו.


כללי

· שימו לב - המועד האחרון להגשת הצעות הוא:יום רביעי ה-25.11.09 בשעה 12:00 בדיוק.
· יובהר כי אין נוסח השאלות המפורט להלן זהה בהכרח לנוסח שנשאל על ידי המתמודדים וכי לא בהכרח נענתה כל שאלה.

· כל ההבהרות, השינויים והתיקונים האמורים במכתב זה, ייחשבו כאילו נכללו במסמכי המכרז מלכתחילה.

· אלא אם נאמר אחרת, לכל המונחים והמושגים האמורים במכתב זה תהיה הפרשנות כאמור במסמכי המכרז.

· אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם המשרד או ועדת המכרזים, ככל שניתן, בכל פורום או צורה שהיא. השינויים היחידים מהאמור במסמכי המכרז וכן כל הפירושים וההבהרות להם הם כמפורט במכתב זה בלבד ובמכתבי הבהרות נוספים שיצאו מטעם ועדת המכרזים, ככל שיצאו.

·    האמור במכתב זה אינו משנה או גורע מהאמור במסמכי המכרז אלא אם נאמר במפורש אחרת.









            בברכה,
                                                                                                         יואל לוי

                                                                                                  סגן המנהל הכללי
